Súradnice: 49°10′13″S 21°32′45″V﻿ / ﻿49,1704°S 21,5457°V﻿ / 49.1704; 21.5457

**Valkovský potok** je potok v regióne Šariš, na území obcí Štefurov, Valkovce a Okrúhle v okrese Svidník a na území obcí Marhaň a Lascov v okrese Bardejov v Prešovskom kraji. Nachádza sa v geomorfologickom celku Ondavská vrchovina. Ústi do Radomky. Má dĺžku 6,9 km. Rád toku VII.

Prameň
------

Pramení v 350 m n. m. na obecnej a zároveň aj okresnej hranici medzi obcou Štefurov v okrese Svidník a obcou Marhaň v okrese Bardejov v Prešovskom kraji, v lesnom extraviláne, v regióne Šariš, v lese *Lazy* (aj pole v *Štefurove*).

Opis toku
---------

Od prameňa v 350 m n. m. tečie juhovýchodovýchodným smerom sledujúc obecnú hranicu medzi Štefurovom v okrese Svidník a Marhaňom v okrese Bardejov, 
v 281 m n. m. sa končí úsek toku po spoločnej hranici medzi obcou Štefurov a obcou Marhaň a vodný tok začína pretekať úsekom spoločnej hranice medzi obcami Lascov v okrese Bardejov a Štefurovom,
tečie poľnohospodárskym extravilánom,
mení smer na severovýchod,
v 231 m n. m. vteká na hranicu medzi obcami Valkovce a Štefurov obe obce v okrese Svidník a preteká po hranici,
obmýva intravilán Štefurova,
v 231 m n. m. opúšťa obecnú hranicu a vteká na územie Štefurova,
priberá bezmenný ľavostranný prítok,
v 225 m n. m. sa vracia na obecnú hranicu medzi obcami Štefurov a Valkovce a tečie po hranici,
v 217 m n. m. pokračuje po obecnej hranici medzi obcami Valkovce a Okrúhle,
v 214 m n. m. priberá ľavostranný prítok Šapinský potok pritekajúci z časti obce *Šapince* v obci Okrúhle,
ľavým brehom obmýva v 212 m n. m. vodohospodárske zariadenie na území obce Okrúhle v okrese Svidník,
opúšťa obecnú hranicu a posledných 100 m toku tečie územím obce Okrúhle a ústi do Radomky v 206 m n. m. ako jej pravostranný prítok.

*Valkovský potok* patrí do okresu Svidník a v menšom rozsahu do okresu Bardejov v Prešovskom kraji. Nachádza sa v geomorfologickom celku Ondavská vrchovina. Má jeden dôležitejší prítok Šapinský potok.

Pôvod názvu
-----------

Názov vodného toku *Valkovský potok* má pôvod v názve obce Valkovce, územím ktorej potok preteká. Názov obce Valkovce má pôvod v domácej podobe *Valo, Valko* osobného mena *Valentín, Valerián, Valter, Valdemar*. Dochované písomné záznamy názvu obce *Valkovce* sa viažu k roku 1382 v podobe *Balkuagasa*, 1449 *Walkwagasa*, 1451 *Walinthwagasa*, 1773 *Walkowcze*. Z toponyma Valkovce bolo po rozšírení o formant *-ský*, po systémovej redukcii o hlásky *-ce* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Valkovský potok* ako súčasť veľmi početnej skupiny názvov v slovenskej toponymii, najmä hydronymii. 
Názov vodného toku bol štandardizovaný v roku 1975.
V priestore slovenskej hydronymie vodných tokov hydronymum *Valkovský potok* nie je jedinečným hydronymom (august 2022).

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-08-06.
2. ↑  Geografické názvy okresu Svidník A31. Geografické názvoslovné zoznamy OSN Slovenskej republiky. Bratislava: Úrad geodézie, kartografie a katastra SR, GK-1115/1993 z 9.6.1993. 78 s. S. 49, 63. ISBN 80-85672-04-9.
3. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-08-07]
4. ↑  Názvy vrchov a dolín Slovenskej socialistickej republiky A 6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 13, 128-133. 079-902-87 NVA (identifikačný kód tlačoviny z obdobia pred ISBN)
5. ↑  Priebeh Valkovského potoka v Základnej báze údajov geografického informačného systému ZB GIS. Dostupné on-line na  [cit. 2022-08-08]
6. ↑  Miroslav Kropilák. *Vlastivedný slovník obcí na Slovensku*. 1. vyd. Bratislava : Veda vydavateľstvo Slovenskej akadémie vied, 1978. 357, 3. diel s. S. 228.
7. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 22, 24, 25, 57, 61, 127, 142.
8. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Východoslovenský kraj. Slovenský úrad geodézie a kartografie, č. P-378/1975 z 19.11.1975, Kartografické informácie 8. 153 s. S. 136. Bratislava 1976. 79-002-76.

| * z
* d
* u
Vodné toky v povodí Radomky |
| --- |
| *Radomka* → *Topľa* → *Ondava* → *Bodrog* → *Tisa* → *Dunaj* |
| 
* Borholov potok
* Brezovský potok
* Fijašský potok
* Hrabcov potok
* Hradisko
* Kašeľov potok
* Košiarsky potok
* Račí potok
* **Radomka**
* Radomský potok
* Skotlinský potok
* Soboška
* Šapinský potok
* Valkovský potok
* Vlčinec

 |